
COMUNICAT DE PRESĂ
19.12.2014
Aprobarea tarifelor la energia electrică furnizată în regim reglementat 

Comitetului de Reglementare al Autorităţii  Naţionale de Reglementare în Domeniul Energiei  - ANRE a aprobat, în şedinţa din data de 15.12.2014, Ordinul ANRE nr. 157/2014 pentru aprobarea tarifelor reglementate de energie electrică aplicate de furnizorii de ultimă instanţă clienţilor casnici care nu şi-au exercitat dreptul de eligibilitate și Avizele pentru tarifele CPC (componenta de piață concurențială) pentru perioada 1 ianuarie – 30 iunie 2015.  
Impactul tarifelor aprobate prin Ordinul 157/2014 - începând cu data de 1 ianuarie 2015 - va duce la o creștere de 0,26% (sub cea estimată inițial) a prețului mediu de vânzare a energiei electrice la tarifele reglementate față de cele realizate în sem. II 2014, ca rezultat al acțiunii cumulate a:

-  creșterii valorii componentelor de preț ale tarifelor reglementate

-  reducerii valorii componentei de rezervare/abonament facturate corespunzător cotei  

   reglementate de energie electrică.

De asemenea, Comitetul de reglementare a avizat tarifele CPC pentru perioada 1 ianuarie – 30.06.2015 pentru fiecare din cele 8 zone de furnizare de ultimă instanță, conform gradului de dereglementare prevăzut în calendarul de eliminare a  preturilor reglementate la energia electrica stabilit convenit prin Foaia de parcurs din cadrul  Memorandumului de Intelegere semnat cu organismele europene si internaționale. Creșterea medie pe țară a tarifelor CPC aferentă clienților casnici pentru această perioadă este de 0,46%

